Primul transfer major în vreme de epidemie: Juventus, gata să plătească 80 de milioane de euro.
Juventus este foarte aproape să-l cumpere pe Arthur de la Barcelona. Italienii vor plăti 80 de milioane de euro în schimbul mijlocaşului. Brazilianul are 23 de ani şi a dat 4 goluri în 26 de meciuri pentru Barcelona.
Se pregăteşte primul transfer major pe timp de pandemie. Sky Sports a anunţat că Juventus e gata să-i plătească Barcelonei 80 de milioane de euro în schimbul lui Arthur.Brazilianul în vârstă de 23 de ani este văzut drept fotbalistul în jurul căruia Juventus îşi poate reconstrui linia de mijloc. Directorul sportiv al torinezilor, Fabio Paritici, a anunţat că transferul nu se va perfecta mai devreme de data de 30 iunie. De asemenea, mai trebuie să-l convingă pe Arthur să semneze. Brazilianul şi-ar dori să continue pe Camp Nou, dar catalanii au nevoie de bani pentru a face alte transferuri. Şi Barcelona s-a interesat de Miralem Pjanic de la Juventus. Suma pretinsă de italieni, 70 de milioane de euro, a fost considerată mult prea mare pentru un jucător care are 30 de ani.